CELEX: 32015D1913
Language: fi
Date: 2015-09-18 00:00:00
Title: Neuvoston päätös (EU) 2015/1913, annettu 18 päivänä syyskuuta 2015, terrorismin ennaltaehkäisyä koskevan Euroopan neuvoston yleissopimuksen (ETS 196) allekirjoittamisesta Euroopan unionin puolesta

24.10.2015   
            
            
               FI
            
            
               Euroopan unionin virallinen lehti
            
            
               L 280/22
            
         NEUVOSTON PÄÄTÖS (EU) 2015/1913,
   annettu 18 päivänä syyskuuta 2015,
   terrorismin ennaltaehkäisyä koskevan Euroopan neuvoston yleissopimuksen (ETS 196) allekirjoittamisesta Euroopan unionin puolesta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 83 artiklan 1 kohdan yhdessä sen 218 artiklan 5 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:
   
               (1)
            
            
               Terrorismin ennaltaehkäisyä koskevan Euroopan neuvoston yleissopimuksen (ETS 196), jäljempänä ’yleissopimus’, 23 artiklan mukaan yleissopimus on avoinna Euroopan unionin allekirjoitusta varten.
            
         
               (2)
            
            
               Neuvosto valtuutti 1 päivänä huhtikuuta 2015 komission aloittamaan neuvottelut yleissopimuksen lisäpöytäkirjasta, jäljempänä ’lisäpöytäkirja’.
            
         
               (3)
            
            
               Euroopan neuvoston ministerikomitea hyväksyi lisäpöytäkirjan 19 päivänä toukokuuta 2015. Komissio on esittänyt Euroopan unionin neuvostolle ehdotuksen neuvoston päätökseksi luvan antamisesta lisäpöytäkirjan allekirjoittamiseen Euroopan unionin puolesta.
            
         
               (4)
            
            
               Lisäpöytäkirjan 10 artiklan mukaan lisäpöytäkirja on avoinna allekirjoittamista varten yleissopimuksen allekirjoittajille.
            
         
               (5)
            
            
               Puitepäätöksellä 2002/475/YOS (1) vahvistettiin terrorismin torjuntaa koskevat yhteiset unionin säännöt. Yleissopimus saattaa vaikuttaa näihin yhteisiin sääntöihin tai muuttaa niiden soveltamisalaa.
            
         
               (6)
            
            
               Yleissopimus olisi sen vuoksi allekirjoitettava Euroopan unionin puolesta unionin toimivaltaan kuuluvien asioiden osalta siinä määrin kuin yleissopimus voi vaikuttaa näihin yhteisiin sääntöihin tai muuttaa niiden soveltamisalaa. Jäsenvaltiot säilyttävät toimivaltansa niiltä osin kuin yleissopimus ei vaikuta yhteisiin sääntöihin tai muuta niiden soveltamisalaa.
            
         
               (7)
            
            
               Puitepäätös 2002/475/YOS sitoo Irlantia, ja sen vuoksi Irlanti osallistuu tämän päätöksen hyväksymiseen.
            
         
               (8)
            
            
               Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Yhdistyneen kuningaskunnan ja Irlannin asemasta vapauden, turvallisuuden ja oikeuden alueen osalta tehdyssä pöytäkirjassa N:o 21 olevien 1 ja 2 artiklan mukaisesti Yhdistynyt kuningaskunta ei osallistu tämän päätöksen hyväksymiseen, päätös ei sido Yhdistynyttä kuningaskuntaa eikä sitä sovelleta Yhdistyneeseen kuningaskuntaan, sanotun kuitenkaan rajoittamatta mainitun pöytäkirjan 4 artiklan soveltamista.
            
         
               (9)
            
            
               Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Tanskan asemasta tehdyssä pöytäkirjassa N:o 22 olevien 1 ja 2 artiklan mukaisesti Tanska ei osallistu tämän päätöksen hyväksymiseen, päätös ei sido Tanskaa eikä sitä sovelleta Tanskaan,
            
         ON HYVÄKSYNYT TÄMÄN PÄÄTÖKSEN:
   1 artikla
   Annetaan lupa allekirjoittaa terrorismin ennaltaehkäisyä koskeva Euroopan neuvoston yleissopimus (ETS 196) Euroopan unionin puolesta unionin toimivaltaan kuuluvien asioiden osalta sillä varauksella, että yleissopimuksen tekeminen saatetaan päätökseen (2).
   2 artikla
   Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa sopimus Euroopan unionin puolesta.
   3 artikla
   Tämä päätös tulee voimaan, kun se hyväksytään. Sitä sovelletaan perussopimusten mukaisesti.
   
      Tehty Brysselissä 18 päivänä syyskuuta 2015.
      
         
            Neuvoston puolesta
         
         
            Puheenjohtaja
         
         C. DIESCHBOURG
      
   
   
      (1)  Neuvoston puitepäätös 2002/475/YOS, tehty 13 päivänä kesäkuuta 2002, terrorismin torjumisesta (EYVL L 164, 22.6.2002, s. 3).
   
      (2)  Yleissopimuksen teksti julkaistaan yhdessä sen tekemistä koskevan päätöksen kanssa.